KAIŠIADORIŲ RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL PASIRENGIMO VAKCINACIJAI COVID-19 LIGOS (KORONAVIRUSO INFEKCIJOS) VAKCINA

2021 m. balandžio 28 d. Nr. V1E-556

Kaišiadorys

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Lietuvos Respublikos sveikatos apsaugos ministro–valstybės lygio ekstremaliosios situacijos valstybės operacijų vadovo 2020 m. gruodžio 4 d. sprendimu Nr. V-2819 „Dėl pasirengimo vakcinacijai COVID-19 ligos (koronaviruso infekcijos) vakcina“ ir Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašu, patvirtintu Lietuvos Respublikos sveikatos apsaugos ministro 2020 m. gruodžio 23 d. įsakymu Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ (toliau – Aprašas):

1. S k i r i u Kaišiadorių rajono savivaldybės skiepijimo COVID-19 ligos (koronaviruso infekcijos) vakcina koordinatorių Kaišiadorių rajono savivaldybės administracijos savivaldybės gydytoją Danguolę Miliauskaitę.

2. P a v e d u koordinatoriui:

2.1. koordinuoti COVID-19 vakcinų pristatymą į savivaldybėje esančius vakcinacijos centrus ir paslaugas organizuojančias ASPĮ;

2.2. koordinuoti ir užtikrinti vakcinacijos centrų, paslaugas organizuojančių ASPĮ ir skiepijančių ASPĮ darbą, kad būtų paskiepyti prioritetinių grupių ir kiti Apraše nurodyti asmenys;

2.3. nustačius Aprašo ar kitų teisės aktų, reguliuojančių skiepijimą COVID-19 vakcina, galimų pažeidimų, apie juos pranešti savivaldybės administracijos direktoriui ir (ar) kitoms kompetentingoms institucijoms.

3. S k i r i u: Viešąją įstaigą Kaišiadorių pirminės sveikatos priežiūros centrą Kaišiadorių rajono savivaldybės teritorijoje skiepijimą COVID-19 ligos (koronaviruso infekcijos) vakcina organizuojančia asmens sveikatos priežiūros įstaiga.

4. P r i p a ž į s t u netekusiais galios Kaišiadorių rajono savivaldybės administracijos direktoriaus 2020 m. gruodžio 14 d. įsakymą Nr. V1E-1553 „ Dėl pasirengimo vakcinacijai COVID-19 ligos (koronaviruso infekcijos) vakcina“.

Administracijos direktorius pavaduotojas,

Atliekantis administracijos direktoriaus pareigas	Voldemaras Maziliauskas